FPI จัดกิจกรรมพบนักวิเคราะห์
FPI จัดกิจกรรมพบนักวิเคราะห์ Analyst Meeting 2017 เพื่อร่วมพูดคุย-รับฟังข้อมูลเกี่ยวกับแนวโน้มธุรกิจของบริษัท
23 เม.ย. 2560

นายสมพล ธนาดำรงศักดิ์ (ที่ 6 จากขวา) กรรมการผู้จัดการ บริษัท ฟอร์จูนพาร์ท อินดัสตรี้ จำกัด (มหาชน) หรือ FPI พร้อมด้วยนางนุศรา ธนาดำรงศักดิ์(ที่ 5 จากซ้าย) รองกรรมการผู้จัดการ และนายอนันต์ เกตุพิทยา กรรมการบริษัท ถ่ายภาพร่วมกับนักวิเคราะห์ จากบริษัทหลักทรัพย์ชั้นนำ เพื่อร่วมพูดคุยและรับฟังข้อมูลเกี่ยวกับแนวโน้มและธุรกิจของบริษัท
ทั้งนี้ผู้บริหารมองแนวโน้มรายได้ใน 2560 คาดว่าจะเติบโตไม่ต่ำกว่า 10% เมื่อเทียบกับปีที่ผ่านมา ด้านกำไรคาดว่าจะทำสถิติสูงสุดใหม่ต่อเนื่อง โดยได้รับอานิสงค์จากออเดอร์ใหม่ที่มีเข้ามาตลอดโดยเฉพาะงานด้าน OEM จากลูกค้าในยุโรป ซึ่งปัจจุบันได้รับความไว้วางใจในการส่งคำสั่งผลิตเพิ่มขึ้นตลอด
โดยงานผลิตชิ้นส่วนแบบ OEM ถือว่ามีอัตรากำไรขั้นต้นค่อนข้างสูง ทำให้กำไรเติบโตอย่างโดดเด่นโดยปัจจุบัน บริษัทฯมีงานในมือรอรับรู้รายได้ (Backlog) ประมาณ 900 ล้านบาท ซึ่งทยอยรับรู้รายได้ในปีนี้ 450 ล้านบาท ส่วนที่เหลือรับรู้ในปี 2561